Title: กฎกระทรวง  ขยายระยะเวลาการใช้บังคับผังเมืองรวมเมืองเชียงราย  พ.ศ. 2545

กฎกระทรวง

กฎกระทรวง
ขยายระยะเวลาการใช้บังคับผังเมืองรวมเมืองเชียงราย
พ.ศ. ๒๕๔๕[๑]

อาศัยอำนาจตามความในมาตรา ๕
แห่งพระราชบัญญัติการผังเมือง พ.ศ. ๒๕๑๘ และมาตรา ๒๖ วรรคหก
แห่งพระราชบัญญัติการผังเมือง พ.ศ. ๒๕๑๘ ซึ่งแก้ไขเพิ่มเติมโดยพระราชบัญญัติการผังเมือง
(ฉบับที่ ๓) พ.ศ. ๒๕๓๕ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๘ มาตรา ๔๙  และมาตรา ๕๐
ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย
รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้

ให้ขยายระยะเวลาการใช้บังคับกฎกระทรวง
ฉบับที่ ๒๕๖ (พ.ศ. ๒๕๓๙) ออกตามความในพระราชบัญญัติการผังเมือง พ.ศ. ๒๕๑๘
ซึ่งได้ขยายระยะเวลาการใช้บังคับมาครั้งหนึ่งแล้วโดยกฎกระทรวงขยายระยะเวลาการใช้บังคับผังเมืองรวมเมืองเชียงราย
พ.ศ. ๒๕๔๔ ต่อไปเป็นครั้งที่สองมีกำหนดหนึ่งปี ทั้งนี้ ตั้งแต่วันที่ ๒๖ เมษายน
พ.ศ.๒๕๔๕ เป็นต้นไป

ให้ไว้ ณ วันที่ ๑๐ เมษายน พ.ศ. ๒๕๔๕
สมบัติ 
อุทัยสาง
รัฐมนตรีว่าการฯ ปฏิบัติราชการแทน
รัฐมนตรีว่าการกระทรวงมหาดไทย

หมายเหตุ :- เหตุผลในการประกาศใช้กฎกระทรวงฉบับนี้ คือ
โดยที่ปรากฏว่าสภาพการณ์และสิ่งแวดล้อมในท้องที่ตำบลบ้านดู่ ตำบลนางแล ตำบลแม่ข้าวต้ม
ตำบลริมกก ตำบลรอบเวียงตำบลเวียง ตำบลท่าสาย ตำบลสันทราย ตำบลป่าอ้อดอนชัย  อำเภอเมืองเชียงราย และตำบลเวียงเหนือ
ตำบลเวียงชัย อำเภอเวียงชัย จ.เชียงราย ซึ่งกฎกระทรวงฉบับที่ ๒๕๖ (พ.ศ. ๒๕๓๙) ออกตามความในพระราชบัญญัติการผังเมือง
พ.ศ. ๒๕๑๘ กำหนดให้ใช้ผังเมืองรวมบังคับในท้องที่ดังกล่าวได้เปลี่ยนแปลงไป
และได้เคยขยายระยะเวลาการใช้บังคับกฎกระทรวงดังกล่าวมาครั้งหนึ่งแล้วโดยกฏกระทรวงขยายระยะเวลาใช้บังคับผังเมืองรวมเมืองเชียงราย
พ.ศ. ๒๕๔๔ แต่เป็นกรณีที่ไม่อาจดำเนินการแก้ไขผังเมืองรวมได้ทันภายในระยะเวลาที่กฎกระทรวงนั้นใช้บังคับ
สมควรขยายระยะเวลาการใช้บังคับกฎกระทรวง ฉบับที่ ๒๕๖ (พ.ศ. ๒๕๓๙) ฯ
เป็นครั้งที่สองอีกหนึ่งปี และเนื่องจากมาตรา ๒๖ วรรคหกแห่งพระราชบัญญัติการผังเมือง
พ.ศ. ๒๕๑๘ ซึ่งแก้ไขเพิ่มเติมโดยพระราชบัญญัติการผังเมือง (ฉบับที่ ๓) พ.ศ. ๒๕๓๕
บัญญัติว่า การขยายระยะเวลาการใช้บังคับผังเมืองรวมให้กระทำโดยกฎกระทรวง
จึงจำเป็นต้องออกกฎกกระทรวงนี้

พรพิมล/แก้ไข
๑๑/๐๗/๒๕๔๕
B+A (C )

สุกัญญา/แก้ไข
๒๕
สิงหาคม ๒๕๕๑

[๑] ราชกิจจานุเบกษา เล่ม ๑๑๙/ตอนที่ ๓๖
ก/หน้า ๔๔/๒๓
เมษายน ๒๕๔๕